Consiliul Local al comunei Sagna

Judeţul Neamţ

P R O C E S – V E R B A L

 Încheiat astăzi 19.12.2018, în cadrul şedinţei ordinare a Consiliului local al comunei Sagna.

 Adunarea a fost legal convocată, prin Dispoziţia Primarului nr. 174 din 13.12.2018, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

 Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi cei 15 consilieri în funcţie. Adunarea fiind legal constituită poate să-şi înceapă lucrările.

Domnul primar arată că preşedinte de şedinţă, este d-nul Iacob Cătălin, desemnat în sedinţa din octombrie.

Preşedintelui de şedinţă dă citire ordinii de zi:

1. Informare privind pregătirea întâmpinării Sărbătorii Crăciunului şi a Anului Nou.

Prezintă Primarul comunei, Iacob Gheorghe

1. Raport anual de activitate al asistenţilor personali ai persoanelor cu handicap din comuna Sagna.

Prezintă Inspector Mîrţ Maria

1. Proiect de hotărâre privind acordarea mandatului special în vederea exprimării votului în AGA ARSACIS referitor la cererea de aderare a com. Stăniţa- jud. Neamţ la Asociaţia Regională a Serviciilor de Apă Canal Iaşi – ARSACIS şi aprobarea Actelor adiţionale nr.27 şi nr.28 la Actul Constitutiv, respectiv Statutul ARSACIS.

Iniţiator Primarul comunei, Iacob Gheorghe

1. Proiect de hotărâre privind modificarea Contractului de delegare a gestiunii serviciilor publice de alimentare cu apă şi de canalizare nr.48/2009, prin Actul Adiţional nr.29.

Iniţiator Primarul comunei, Iacob Gheorghe

1. Proiect de hotărâre privind instituirea dreptului de uz şi servitute în favoarea S.C.Delgaz Grid SA asupra unei suprafeţe de teren proprietate pub lică a comunei Sagna.

Iniţiator Primarul comunei, Iacob Gheorghe

1. Proiect de hotărâre privind rectificarea bugetului local pe anul 2018.

Iniţiator Primarul comunei, Iacob Gheorghe

1. Proiect de hotărâre privind aprobarea reţelei şcolare a unităţilor de învăţământ de stat preuniversitar pentru anul şcolar 2019.2020 în comuna Sagna.

Iniţiator Primarul comunei, Iacob Gheorghe

1. Proiect de hotărâre privind aprobarea organigramei şi statului de funcţii al aparatului de specialitate a primarului comunei Sagna.

Iniţiator Primarul comunei Sagna, Iacob Gheorghe

1. Prezentarea procesului verbal al şedinţei precedente, prezentarea cererilor şi adreselor primite pentru consiliului local.

Se supune la vot ordinea de zi. Votarea s-a făcut prin ridicare de mâini, nefiind voturi contra sau abţineri, se declară aprobată, în forma prezentată.

Domnul preşedinte de şedinţă arată că la punctul 6 avem rectificarea bugetului local şi doreşte să se înceapă cu acest punct. Nefiind obiecţiune, se dă cuvântul contabilului unităţii, pentru a da citire raportului privind rectificarea bugetului local pe anul 2018.

Doamna contabil, Adăscăliţei Camelia dă citire raportului oferind explicaţiile cerute. Se arată că prin adresa nr. 34434/27.11.2018 a AJFP NT se retrage suma de 420 mii lei din gugetul loca, sumă excedentă, prin adr. 25528/2018 se alocă suma de 20 mii lei- pentru achitarea arieratelor iar prin adr. 977/2018 se repartizează suma de 90 mii lei pentru cheltuieli curente.

Domnul preşedinte de şedinţă constată că nu sunt intervenţii, trece la vot acest proiect de hotărâre.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar se declară aprobat.

La punctul 1 , al ordinii de zi, avem informare privind pregătirea întâmpinării Sărbătorii Crăciunului şi a Anului Nou.

Domnul primar arată că în acest an nu avem organizat obiceiul ,,Caprei”, de aceea solicită concursul domnilor consilieri, pentru a se organiza primirea obiceiurilor, ,,Urs” , ,,Căpriţe” sau urători, la sediul unităţii. Este bine să ne implicăm, să nu se piardă aceste obiceiuri, acestea constituind o bucurile pentru noi toţi. Este bine de ştiut că cetăţenii comunei, plecaţi în străinătate, aşteaptă să vizualizeze aceste evenimente, fiind astfel mai aproape de locurile natale. Din câte cunoaşte se intenţionează jucarea ,,Ursului” de la Vulpăşeşeşti, poate se anunţă şi alte obiceiuri.

La punctul 2 al ordinii de zi avem raportul anual de activitate al asistenţilor persoanelor cu handicap din comuna Sagna. Se dă citire acestui material, arătându-se că prin HCL nr. 51/2017 s-au aprobat un număr de 25 de posturi de asistent personal pentru persoanele cu handicap grav. În luna ianuarie 2018 aveam 23 de asistenţi angajaţi - 7 pentru copii şi 16 pentru persoane majore, numărul acestora menţinându-se şi pe parcursul anului. Aceştia au primit toate drepturile legale, la datele stabilite. Periodic se fac controale întocmindu-se rapoartele de vizită, neânregistrându-se probleme majore în teren.

Domnul preşedinte de şedinţă constată că nu sunt înscrieri la cuvânt, trece la punctul următor al ordinii de zi.

La punctul nr. 3, al ordinii de zi, avem proiect de hotărâre privind acordarea mandatului special în vederea exprimării votului în AGA ARSACIS referitor la cererea de aderare a com. Stăniţa- jud. Neamţ la Asociaţia Regională a Serviciilor de Apă Canal Iaşi – ARSACIS şi aprobarea Actelor adiţionale nr.27 şi nr.28 la Actul Constitutiv, respectiv Statutul ARSACIS.

Domnul viceprimar arată că acest proiect de hotărâre s-a prins la ordinea de zi, motivat de faptul că la Asociaţie a aderat comuna Stăniţa şi implicit se modifică numărul componenţilor.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar.

La punctul 4, al ordinii de zi, avem proiectul de hotărâre privind modificarea Contractului de delegarea a gestiunii serviciilor publice de alimentare cu apă şi de canalizare nr.48/2009, prin Actul Adiţional nr.29.

Domnul preşedinte de şedinţă arată că acest proiect de hotărâre este legat de precedentul şi constată că nu sunt înscrieri la cuvânt.

Domnul preşedinte de şedinţă supune la vot acest proiect de hotărâre.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar.

La punctul nr. 5 avem proiectul de hotărâre privind instituirea dreptului de uz şi servitute în favoarea S.C. Delgaz Grid SA asupra unei suprafeţe de teren proprietate publică a comunei Sagna.

Domnul primar arată că această suprafaţă este amplasată în zona tineretului, parcela Loturi, acolo fiind necesară extinderea reţelei electrice.

Se supune la vot.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar.

La punctul 7 avem proiectul de hotărâre privind aprobarea reţelei şcolare a unităţilor de învăţământ de stat preuniversitar, pentru anul şcolar 2019-2020, în comuna Sagna.

Domnul primar arată că ISJ Neamţ a amis avizul de funcţionare a reţelei şcolare, în forma cunoscută, deci şi pentru grădiniţa Luţca.

Domnul consilier Roman Cornel arată că acest lucru este unul foarte bun, s-a făcut investiţie la localul grădiniţei, se dispune de condiţii corespunzătoare şi ar fi fost o greşeală să fie abandonată.

De aceeaşi părere se declară şi ceilalţi consilieri.

Domnul preşedinte de şedinţă supune la vot acest proiect de hotărâre.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar.

La punctul 8, al ordinii de zi, avem proiectul de hotărâre privind aprobarea organigramei şi statului de funcţii al aparatului de specialitate al primarului comunei Sagna.

Domnul primar arată că s-a propus modificarea nivelului unui post, de la asistenţă socială, în sensul trecerii de la gradul Principal la Debutant.

Domnul preşedinte de şedinţă supune la vot acest proiect de hotărâre, nefiind solicitări de înscriere la cuvânt.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma prezentată, cu cele 15 voturi, întrunindu-se cvorumul de voturi necesar.

La punctul 9, al ordinii de zi, avem prezentarea procesului-verbal de la şedinţa precedentă a consiliului local. Se dă citire procesului verbal, nefiind intervenţii, din partea consilierilor locali, se supune la vot.

Votarea s-a făcut prin ridicare de mâini, nefiind voturi contra sau abţineri, se declară aprobat, în forma consemnată, cu cele 15 voturi, întrunindu-se cvorumul de voturi necesar.

Domnul consilier Leonte Neculai, luând cuvântul, solicită ca în satul Vulpăşeşti să se investească într-un teren de fotbal, iar acesta să fie în zona Bisericii.

Domnul primar arată că această propunere va fi analizată, urmând să se dispună.

Domnul preşedinte de şedinţă constată că ordinea de zi a fost parcursă, nu mai sunt înscrieri la cuvânt şi declară închise lucrările acestei şedinţe.

Preşedinte de şedinţă,

Consilier ,Iacob Cătălin

Intocmit,

Secretar, Lungu Teodora